
|. Acţiuni ale unui actor cibernetic statal asupra infrastructurilor IT&C suport 
pentru procesul electoral, găzduite de Autoritatea Electorală Permanentă (AEP) și 
Serviciul de Telecomunicaţii Speciale (STS). 


Prin metode specifice, în data de 24.11.2024, SRI a obținut date cu privire la 
publicarea unor  credențiale de acces asociate „bec.ro”, „roaep.ro” și 
„registrulelectoral.ro” în cadrul unor platforme de criminalitate cibernetică de 
sorginte rusă, date similare fiind identificate și în cadrul unui canal! privat de Telegram 
recunoscut pentru diseminarea de date exfiltrate din foarte multe state, mai puţin 
Federaţia Rusă. 


În urma verificărilor demarate s-a stabilit că exfiltrarea s-a realizat fie prin 
targetarea utilizatorilor legitimi către care au fost distribuite credenţialele de tip 
utilizator/parola, fie prin exploatarea serverului legitim de instruire pus la dispoziţie 
de către STS la adresa https://operatorsectie.roaep.ro. 

Referitor la topologia infrastructurii, STS gestionează secvența principală aferentă procesului de 

votare: înregistrarea prezenţei la vot, asigurarea corectitudinii numărării buletinelor de vot prin 


înregistrarea video a procesului de deschidere a urnelor și numărarea voturilor și centralizarea 
rezultatelor. 


Secvența de infrastructură gestionată de AEP deservește: afișarea în timp real a prezenţei la vot, 
statistici referitoare distribuţia votului pe diverse criterii (categorii, de vârstă, sex, mediu 
urban/rural etc.), precum și punerea la dispoziţie a legislaţiei electorale. 

Aceste postări au fost efectuate după ce în data de 19.11.2024, un incident 
cibernetic a targetat și a afectat infrastructura IT&C a AEP, în urma căruia atacatori 
cibernetici au compromis un server de hărţi (gis.registrulelectoral.ro), conectat atât 
în exterior, la internet, cât și la reţeaua internă a AEP. 


În context, a fost identificat un număr ridicat de atacuri cibernetice! (peste 
85.000), care au vizat exploatarea vulnerabilităţilor existente la nivelul sistemelor 
informatice de suport pentru procesul electoral, în vederea obţinerii accesului la 


1 De tip: 
- SQL Injection (SQLI) — Atac care presupune injectarea de cod malware de tip SQL într-o aplicaţie pentru a 
accesa și/sau modifica baza de date din spatele acesteia; Pia 


- Cross Site Scripting (XSS) - Atac care exploatează o vulnerabilitate ce se regăsește într-o pagină web şt'care 
permite unui atacator să introducă linii de cod în paginile web vizitate de alţi utilizatori (victime), în scopul. obținerii 
de date cu acces restricționat. 

datele din sistemele informatice, alterării integrității acestora, schimbării 
conţinutului prezentat publicului larg și indisponibilizării infrastructurii. 


Centrul Naţional! Cyberint a derulat evaluări tehnice asupra sistemelor informatice conexe prin analizarea 
fișierelor de jurnalizare aferente intervalului 20-26.11.2024, generate de echipamentele de securitate 
cibernetică utilizate de: 

- prezenta.roaep.ro — platformă de monitorizare și afișare statistici privind prezenta la vot; 

- voting.roaep.ro — platformă cu tranzacții blockchain; 

- prezidentiale 1-sicpv.bec.ro — sistem informatic de centralizare al proceselor verbale; 

- simpv.bec.ro — sistem informatic de monitorizare a prezenţei la vot; 

- simpv.roaep.ro — sistem informatic de monitorizare a prezenţei la vot; 

- simpv stsnet.ro — sistem informatic de monitorizare a prezenţei la vot. 


Atacurile în cauză au continuat într-un mod susținut, inclusiv în ziua 
alegerilor și în noaptea post alegeri (25.11.2024). Pentru lansarea atacurilor au fost 
utilizate sisteme informatice din peste 33 de ţări, folosind metode de anonimizare 
avansate pentru a îngreuna procesul de atribuire. 


Menţionăm că au fost demarate investigaţii specifice împreună cu AEP și STS. 


Întrucât evaluarea cu privire la atacul cibernetic este în derulare, în prezent nu 


deţinem date certe cu privire la atacator ori cu privire la afectarea procesului 
electoral. 


Modul de operare, precum și amploarea campaniei cibernetice conduc la 
concluzia că atacatorul dispune de resurse considerabile, corelate cu un mod de 
operare specific unui atacator statal. Totodată, infrastructura AEP rămâne afectată 
încă de vulnerabilități care, în măsura în care sunt exploatate de către atacatori, 
aceștia pot realiza acţiuni de escaladare a accesului în cadrul rețelei și asigurarea 
persistenţei. 


II. În contextul aspectelor vehiculate în mediul online, au fost obţinute date care 
au relevat faptul că motivul creșterii masive în ritm accelerat a popularității lui Călin 
GEORGESCU la nivelul platformei sociale TikTok se datorează unei campanii de 
promovare foarte bine organizată. 


Călin GEORGESCU a beneficiat de un tratament preferenţial la nivelul 
platformei TikTok, deoarece conţinutul postat de acesta nu a fost marcat ca 
aparținând unui candidat, aspect ce a favorizat diseminarea în masă, videoclipurile 
publicate nefiind asociate oficial cu campania electorală. 


În consecinţă, vizibilitatea acestuia a crescut preferenţial în raport cu ceilalți 
candidaţi, ale căror postări au fost filtrate masiv, diminuând exponențial 
prezența acestora în online. 


Acest tratament preferenţial a fost potenţat de nerespectarea de către TikTok a 
Deciziei Biroului Electoral Central (BEC) nr.175D din 20.11.2024 prin care, la art3, 

dispunea “înlăturarea materialelor de propagandă electorală din mediul online ce îl 
ilustrează pe candidatul Călin Georgescu la alegerile pentru Președintele României 
din anul 2024, care nu conţin codul de identificare al mandatarului fiscal”. 


Solicitarea a fost transmisă către TikTok, prin intermediul AEP, în data de 
21.11.2024 ora 08:00. Ulterior la cererea TikTok s-a făcut revenire cu codul CMF, care 
în urma analizei făcute de AEP nu se regăsea în nicio postare a candidatului. 


În 22.11.2024, ora 13:47, TikTok a transmis AEP confirmarea eliminării postărilor 
care fac obiectul Deciziei BEC nr.175D din 20.11.2024, prin blocarea accesului vizual la 
acestea de pe teritoriul României, ele rămânând vizibile în alte state și putând fi 
distribuite. 


De asemenea, conform informaţiilor obţinute la nivelul TikTok a fost realizată o 
analiză cu privire la activitățile online subsumate campaniei de promovare a lui Călin 
GEORGESCU. 

Prima sesizare a TikTok cu privire la faptul că se desfășoară o campanie de promovare a lui Călin 


Georgescu a avut loc în 2020, iar, în anul 2021, a fost raportat de aceștia (cel mai probabil către 
conducerea TIK TOK) ca fiind o activitate suspectă. 


Concluziile analizei actuale relevă următoarele: 


au fost identificate canale de Telegram și Discord unde se discuta cum să se 
coordoneze și sa evite blocarea pe platformă, astfel că nu s-a identificat o 
legătură directă între multiplele conturi de TikTok utilizate în promovarea lui 
Călin Georgescu, dat fiind că activitatea era desfășurată din geolocații multiple; 


+ activitatea conturilor ar fi fost coordonată de către un actor statal, care ar 
fi utilizat un canal alternativ de comunicare pentru „rostogolirea” mesajelor pe 
platformă; 


+ nu folosește ferme de boți pe platformă, ci operează mai discret din afară, ca 
să nu încalce politicile de utilizare a platformei; 


+ cei implicaţi în campania de promovare a celui în cauză dovedesc o cunoaștere 
foarte bună a politicilor de securitate ale TikTok, având și know-how-ul 
necesar pentru eludarea acestora; 


+ în spate este o firmă foarte bună de digital marketing; 


+ conturile care l-au promovat pe Călin Georgescu pe TikTok au diseminat 
mesaje identice, fără să existe coordonare pe platformă (nu au fost decelate 
amprente digitale care să conecteze dispozitivele utilizate). 


Creșterea conturilor nu a fost organică (similară unor evenimente virale 
ps 
natural), astfel că TikTok apreciază că, practic, sunt voluntari coordonați 

(„mass guerilla political campaign" sau „forţă brută de atac în 
cybersecurity"). 


+ diseminarea mesajelor în cadrul platformei TikTok s-a realizat în roiuri 
(swarming). 


De asemenea, în ultimele zile, TikTok a mai identificat o activitate de promovare 
masivă, derulată în ultimele două săptămâni, pentru susținerea POT (Partidul 
Oamenilor Tineri), partid suveranist, înfiinţat în anul 2023, care îl susţine pe Călin 
GEORGESCU. 


